stanford-oval/wikipedia huggingface dataset:
הילרקותריום

| הילרקותריום |
| --- | --- |
 לסת של הילרקותריום
תקופה
אמצע מיוקן 15.5–11.8 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אסטרפותרים
משפחה:: אסטרפותריים
סוג:: הילרקותריום
מינים
 Hilarcotherium castanedaii  Hilarcotherium miyou
שם מדעי
 Hilarcotherium

הילרקותריום (שם מדעי: Hilarcotherium) הוא סוג יונק נכחד דמוי-פרסתן שהשתייך לסדרה הקדומה אסטרפותרים, שהמינים שהשתייכו אליה חיו באמריקה הדרומית. יונק זה חי באמצע המיוקן ומאובניו התגלו בממצאים בתצורת לה ויקטוריה (אנ'), ומין נוסף התגלה תצורת קסטייטס (אנ') שבמחוז טולימה בקולומביה. הוא הוגדר למדע בשנת 2015. ממצאיו כללו שרידים של לסת תחתונה גדולה מאוד, וכן עצמות גולגולת ושרידי שיניים, אך גם עצם זרוע, והם שויכו לשני מינים שונים. משמעות שמו המדעי של ההילרקותריום הוא: "הבהמה של כפר הילארקו" (Hilarco village), לידו התגלה.
יונק זה היה גדול מאוד, והוא דמה לאסטרפותריום והיה גדול מאוד עם עצם זרוע באורך 45 סנטימטרים. הוא היה בעל גולגולת גדולה ורחבה בעלת מגוון שיניים ובעל ניבים בולטים בקדמת הלסת אך שיניים טוחנות קטנות יותר סמוך למרכזה. בנוסף הוא היה בעל חדק קצר כמו של פיל, אשר איתו השתמש לאחיזה של ענפים או לשתייה. במדידה על סמך מבנה השיניים הטוחנות נראה שיונק זה היה גדול מאוד, כנראה הגדול שבבני סדרתו. הוא עלה במשקלו על הפראסטרפותריום והגיע למשקל של עד 6,465 קילוגרם - קרוב לפיל אפריקני, מה שהופך אותו לאחד משלושה יצורים מסדרתו שעלו על משקל של 3 טון, לצד האסטרפותריום והפראסטרפותריום.
החיים, היקום וכל השאר

ערך זה עוסק בספר השלישי בסדרת מדריך הטרמפיסט לגלקסיה. אם התכוונתם להגיג בסדרה, ראו .
| --- | --- |

כריכת הספר בגרסתו העברית
 מידע כללי
 מאת:  דאגלס אדמס
 שפת המקור:  אנגלית
 סוגה:  מדע בדיוני, קומדיה
 מקום התרחשות:  כדור הארץ, מקומות במדריך הטרמפיסט לגלקסיה 
 הוצאה
 הוצאה:  פאן ספרים, הרמוני ספרים 
 הוצאה בשפת המקור:  Pan Books
 תאריך הוצאה:  1982 
 מספר עמודים:  151
 הוצאה בעברית
 הוצאה:  הוצאת כתר
 סדרה
 סדרת ספרים:  מדריך הטרמפיסט לגלקסיה
 ספר קודם:  המסעדה שבסוף היקום
 הספר הבא:  היו שלום ותודה על הדגים
 קישורים חיצוניים
 הספרייה הלאומית:  003242811, 001024799
 
החיים, היקום וכל השאר (אנגלית: Life, the Universe and Everything) הוא הספר השלישי בסדרה בת חמשת החלקים מדריך הטרמפיסט לגלקסיה שנכתבה על ידי דאגלס אדמס. הספר ראה אור בבריטניה בשנת 1982, בהמשך, תורגם והופץ בשאר העולם.
מקור הספר

הספר התבסס על תסריט לסדרת הטלוויזיה דוקטור הו, שנדחה על ידי ה-BBC, ולא על בסיס תסכיתי הרדיו של הסדרה, כשני הספרים הראשונים.
זהו הספר היחידי בסדרה שגרסתו האמריקנית צונזרה. ההבדל המפורסם ביותר בין הגרסאות נמצא בפרק 21: בעוד שבמקור נכתב שרורי הוא הפרס לשימוש הנדיב ביותר במילה 'Fuck', בגרסה המצונזרת המילה השערורייתית היא בלגיה. הגרסה העברית היא תרגום של הגרסה המצונזרת.
עלילה

גיבורי הסדרה נאספים בעל כורחם כדי לעצור בעד רובוטים לבנים הלבושים כשחקני קריקט השואפים להשמיד את היקום.
עלילה > פתיחה

הספר מתחיל במפגש מחודש של ארתור דנט ופורד פרפקט על פני כדור הארץ הפרה היסטורי, עליו התרסקו בסוף הספר הקודם. פורד עוקב אחרי הפרעה בזמן-חלל המתבטאת בספה חוצת ממדים. השניים עולים עליה ומגיעים אתה למגרש הקריקט לורדס, יומיים לפני השמדת כדור הארץ על ידי הווגונים.
במהלך המשחק מופיעה חללית שצוותה מורכב מרובוטים לבנים. תוך כדי טבח בצופים, הם חוטפים צנצנת אפר של שער קריקט מסוים במה שנראה כמו אקט של טרור. סלארטיברטפאסט מגיע למקום מאוחר מדי ומבקש את עזרת פורד וארתור בהצלת היקום.
השלושה עולים לחלליתו שפועלת על כוח הינע ביסטרומאטי שמבוסס על המספרים שתלויים בתנועתך במסעדות.
עלילה > אימפריית קריקיט

סלארטיברטפאסט מספר להם את הסיפור אודות קריקיט: מדובר בכוכב לכת שהיה מכוסה במעטה עבה של אבק שמנע מהתושבים להיות מודעים לקיום שאר היקום. נפילת חללית לתוך הכוכב, גירתה את סקרנותם והביאה לפיתוח מהיר של מדעי החלל בכוכב. תוך שנה סיימו לבנות חללית ושלושה קריקיטים שכל הזמן שרים שירים שהיו מזכים את פול מקרטני בפרסים המריאו ליקום. כעת, כשבפעם הראשונה הבינו את גודלו, עלתה תובנה בראשם: הם ישמידו אותו! לשם כך נבנה צבא רובוטים רצחניים חמושים מחבטי קריקט, שהצליח להשמיד חלק גדול מאוכלוסיית היקום. לבסוף, נבלמו הקריקיטים ובמשפט שנערך הוחלט לסגור את כוכבם במעטה האט-עת כך שאף אחד לא יוכל להיכנס, לא לצאת, מקריקיט, וכן למנוע מהקריקיטים לראות את שאר היקום. מסביב לכוכב מסתובב אסטרואיד וכדי לשחרר את המעטה שייפתח רק בסוף היקום (שלא יקרה כיוון שזה רק המצאה של מסעדן ממולח) יש להכניס מפתח מיוחד, שער וויקיט, המייצג את הגלקסיה בה אנו חיים. הוא מורכב מעמוד פרספקס, עמוד פלדה, עמוד עץ המחוברים בפרסת זהב ופרסת כסף. כשננעלה מעטפת האט-עת, נותרה חללית קריקיטית בחוץ. זו תקפה וניסתה לקחת את המפתח, אך בסופו של דבר נכשלה. המפתח פוצץ ואבד, יחד עם הרובוטים, ברצף הזמן-חלל.
עלילה > המשך הסיפור

ארתור מופיע פתאום במקדש לא מוכר ופוגש שם את אגרג'אג. זה טוען כי הרג אותו בכל אחד מגלגוליו בין היתר גם בכוכב סתאברומולה בטא. ארתור מתעקש שמעולם לא ביקר שם ואגרג'אג מתחיל להבין שהוא הביא אותו למקדש מוקדם מדי. המקדש נמצא בלב הר ואג'ראג' גורם להתמוטטותו בניסיון נואש להרוג את ארתור, ונותר מאחור, למות, בפעם האחרונה. ארתור מצליח להימלט ובריצתו על מדרון ההר מועד. בעת הנפילה הוא מבחין בתיק שאיבד באתונה ודעתו מוסחת. הוא מתחיל לעוף.
לפי מדריך הטרמפיסט לגלקסיה, כדי לעוף יש צורך ליפול ולהחטיא את הקרקע וזאת ללא כוונה מודעת. משהו צריך להסיח את דעת הנופל באופן פתאומי. ככל שעפים יותר פעמים כך קל יותר בעתיד להסיח את הדעת בזמן הנפילה.
במעופו מגיע ארתור לבית מעופף. בבית זה מתנהלת מסיבה מזה מספר דורות. המשתתפים בה טסים מעל כוכבים ומאיימים עליהם ובכך משיגים למסיבה שתייה, אוכל וכיוצא בזה.
ארתור מוצא בכניסה את פורד וסלארטיברטפאסט. הם מצליחים להיכנס בעזרת ארתור ובקבוק האוזו שלו.
גם הניסיון להשיג את פרסת הכסף לפני הרובוטים נכשל - הרובוטים מתפרצים למסיבה ולוקחים אותה. ארתור מתעמת עם תור - אל הרעם הנורדי. כעת מצטרפת אליהם טריליאן ועולה על ספינתו של סלארטיברטפאסט.
לפני כן, לקחו הרובוטים את פרסת הזהב שהיא ליבת הזהב של הספינה ליבת הזהב ואת רגלו של מרווין שהיא עמוד המתכת.
עלילה > המאבק על החיים היקום וכל השאר

הגיבורים כעת מנסים למנוע מהרובוטים, שברשותם כל חלקי שער וויקיט, לשים אותו במקומו באסטרואיד ולשחרר את מעטפת האט-עת. גם זאת ללא הצלחה.
הם מחליטים להיכנס לכוכב קריקיט ומגלים כי האנשים שם הזדקנו בחמש שנים בלבד על אף שמאז אותה מלחמה חלפו כמה מיליוני שנים. בנוסף, מסתבר להם שלקריקיטים כבר לא כל כך אכפת מהשמדת היקום.
מעל הכוכב, עף לו מבנה שהוא מפקדת צבא הרובוטים. אפילו בו השמדת היקום, או עשיית כל דבר אחר, לצורך העניין, מאבדת את חנה. מאוחר יותר מתברר שזוהי תוצאת חיבורו של מרווין למחשב המרכזי. כעת, טריליאן מבינה את המקור לטירוף הקריקיטי אך הסבריה נדחים, כאשר התוכנית להשמדת היקום נמשכת. לרובוטים ניתנת הוראה לחבוט בכדור קריקט שהוא פצצה האמורה להשמיד את כל היקום, אך זו אינה מתפוצצת.
הגורם לכל הוא האקטאר, מחשב שנבנה על יד אימפריה קודמת במטרה להשמיד את היקום. משפקפק בשיקול דעת יוצריו רוסק למולוקלות. לאחר מיליוני שנים הצליח להרכיב עצמו מחדש והוא נחוש למלא את המשימה לה נבנה מלכתחילה. הוא זה שמצא את כוכב קריקיט, ריסק עליו את החללית והפכם, ללא ידיעתם, לאימפריה הרוצה ויכולה להשמיד את היקום. מעטפת האט-עת ניתקה את הקשר ביניהם ובלעדיה לא היו מסוגלים לבנות את הפצצה הנדרשת למטרה זו. למרות ניסיונם של ארתור וטרליאן לשנות את דעתו הוא מודיע להם כי את הנעשה אין להשיב והוא מילא את יעודו.
עם חזרתם למגרש הקריקט לורדס, קצת לאחר ההרס, כדי להשיב את האפר שנגנב, רוצה ארתור להגשים חלום ילדות ולזרוק שם כדור קריקט. הוא לוקח כדור שנפל לתוך תיקו באופן מפתיע בפעם הקודמת שהיו במגרש. בעת הזריקה הוא מבין שהכדור המהבהב הוא בעצם הפצצה שאמורה הייתה להשמיד את היקום וזורק אותה לעבר רובוט קריקיטי. הוא לא מצליח לעצור את הזריקה אך למזלו השאיר את תיקו על המגרש והוא מועד. הוא לא שם לב לכך ולכן מתחיל לעוף. הוא מצליח להרוס את הרובוט והפצצה לא מתפוצצת.
הערות שוליים

↑  רשימה מקיפה של הבדלים, אם כי לא מלאה (וכוללת ספוילרים), ניתן למצוא בדף זה
| מדריך הטרמפיסט לגלקסיה - מאת דאגלס אדמס |
| --- | --- | --- |
| סדרת הספרים המקורית | מדריך הטרמפיסט לגלקסיה • המסעדה שבסוף היקום • החיים, היקום וכל השאר • היו שלום ותודה על הדגים • לא מזיק ברובו |  |
| סיפורים אחרים | זאפוד הצעיר הולך על בטוח • ועוד משהו... • ספינת החלל טיטניק |  |
| מדיות נוספות | סרט • סדרת תסכיתי רדיו • סדרת טלוויזיה • משחק מחשב • ספינת החלל טיטניק |  |
| דמויות | ארתור דנט • פורד פרפקט • זאפוד ביבלברוקס • טריליאן • מרווין האנדרואיד הפרנואיד • אקראית • ווגונים • דג בבל |  |
| שונות | 42 - התשובה לחיים, היקום וכל השאר• יום המגבת |  |
לקטגוריה
| --- | --- |
בקרת זהויות :  GND: 4473000-7  MusicBrainz work: c2481def-be65-479a-8b4c-f617dfc659b0  VIAF: 213998319   WorldCat (עם VIAF): 213998319
הגביע הנורווגי

| --- | --- |
 ענף:  כדורגל
 תאריך ייסוד:  1902
 ארגון מפעיל:  התאחדות הכדורגל הנורווגית
 מספר מתמודדים:  272
 מדינות משתתפות:  נורווגיה נורווגיה
 עיר מארחת:  אצטדיון אלוואל 
 יבשת:  אירופה
 זוכה:  מולדה  (6 זכיות)
 הכי הרבה זכיות:  רוזנבורג אוד גרינלנד  (12)
 מפעל מקביל:  ליגת העל הנורווגית
 https://www.fotball.no/turneringer/nm-menn/
 קואורדינטות:  59°56′56″N 10°44′04″E﻿ / ﻿59.949°N 10.73433333°E﻿ / 59.949; 10.73433333
 he
 
הגביע הנורווגי בכדורגל (בנורווגית: Norgesmesterskapet i fotball) הוא טורניר בשיטת "נוקאאוט" המתקיים מדי שנה מאז 1902 מה שהופך אותו לטורניר הוותיק ביותר בנורווגיה, והוא נחשב לתחרות השנייה בחשיבותה בכדורגל הנורווגי, אחרי ליגת העל הנורווגית.
הגמר נערך באופן מסורתי בחודש נובמבר או דצמבר והחל מ-1948 הוא מתקיים באצטדיון אולוואל באוסלו. הזוכה בטורניר זוכה בגביע המלך, ובכרטיס למוקדמות הליגה האירופית. נכון לשנת 2023 הקבוצות עם מספר הזכיות הרב ביותר הן רוזנבורג ואוד גרינלנד עם 12 זכיות לכל אחת.
היסטוריה

הטורניר הראשון נערך ב-1902, ואוסקר השני, מלך שוודיה העניק את גביע המלך למנצחת. בטורניר השתתפו חמש קבוצות, והקבוצות שהעפילו לגמר היו גראנה ואוד גרינלנד שהגיעה לגמר מבלי לשחק קודם לכן בטורניר. גראנה זכתה בגביע לאחר שניצחה את אוד 2–0 באצטדיון גמלה פרוגנר, באוסלו. הטורניר הראשון היה טורניר שהוזמן ואורגן על ידי כריסטיאנה IF והתאחדות הכדורגל הנורווגית. את מעמדו הרשמי הוא קיבל רק שנתיים לאחר מכן, והטורניר הראשון שהיה בעל מעמד רשמי בזמן ששוחק היה הגביע הנורווגי של 1904 שבו זכתה אוד גרינלנד.
מתחילת דרכו ועד 1917, ההשתתפות בטורניר התאפשרה לאלופות המחוזות בלבד, וב-1917 נפתח הטורניר למועדונים נוספים. בעונת 1937/1938 נוסדה הליגה הנורווגית, ופרדריקסטאד הפכה לקבוצה הראשונה שזכתה בדאבל כשזכתה הן בליגה והן בגביע באותה השנה. עקב פרוץ מלחמת העולם השנייה, הטורניר לא נערך בין השנים 1940 ל-1945. כמו כן, בשנת 2020 לא התקיים טורניר בעקבות התפרצות מגפת הקורונה.
עד 1963 קבוצות מצפון נורווגיה התחרו בטורניר נפרד משלהן ולא יכלו להשתתף בטורניר, אך החל מ-1963 גם קבוצות מצפון נורווגיה החלו להתחרות בגביע הנורווגי.
מבנה > סקירה כללית

בטורניר משתתפות 128 קבוצות המתחרות בשבעה סיבובים. לפני תחילת הטורניר, מתקיימים שני שלבי מוקדמות הנערכים בחודשים מרץ ואפריל. 176 קבוצות נורווגיות מהליגות בדרגים 4 ו-5 משתתפות בשלב המוקדמות הראשון, 88 מהן עוברות לשלב המוקדמות השני ו-44 מהן מעפילות לסיבוב הראשון שבו מצטרפות אליהן 84 קבוצות מהליגות בדרגים 1, 2 ו-3.
הסיבוב הראשון בגביע נערך בחודש אפריל, במקביל לפתיחת העונה בליגת העל הנורווגית. שני הסיבובים הראשונים נקבעים על ידי דירוג שקובעת התאחדות הכדורגל הנורווגית, כאשר הקבוצות מהליגות הבכירות מתמודדות נגד הקבוצות מהליגות הנמוכות.
החל מהסיבוב השלישי ועד לחצי הגמר, ההגרלות הן אקראיות וכל קבוצה יכולה לשחק נגד כל קבוצה.
הטורניר משוחק בשיטת נוקאאוט במשחק בודד. משחק הגמר נערך באצטדיון אולוואל (האצטדיון הלאומי) בנובמבר או בדצמבר, ומתקיים לקראת סוף עונת הכדורגל הנורווגית.
מבנה > לוח זמנים

רוב הקבוצות המשתתפות מהליגות בדרג הרביעי וכל המשתתפות מהליגות בדרג החמישי של נורווגיה מתחילות את דרכן בשלבי המוקדמות כדי להעפיל לטורניר. קבוצות מילואים של מועדוני ליגת העל הזכאיות לשחק בליגות הכדורגל הנורווגיות (החל מהליגה השנייה), לא זכאיות להשתתף בטורניר. בהתאם למספר קבוצות המילואים המשחקות בליגה השנייה והשלישית, מתמלא הסיבוב הראשון בקבוצות הטובות ביותר מהליגות בדרג הרביעי, עד שמספר הקבוצות מגיע ל-84. מועדונים מהרמות הגבוהות יותר מתווספים לאחר מכן בסיבוב הראשון, בהתאם לטבלה ההמצורפת. החודשים בהם מתקיימים השלבים הם קבועים, כשהתאריכים המדויקים נקבעים בכפוף ללוח השנה וימי השבוע.
| שלב | קבוצות שמתחילות את דרכן בשלב זה | חודש | מספר משחקים |
| --- | --- | --- | --- |
שלבי המוקדמות
| שלב המוקדמות הראשון | מועדונים מהליגות בדרגים 4 ו-5 | מרץ | 88 |
| שלב המוקדמות השני | אין | אפריל | 44 |
שלבי הטורניר
| סיבוב ראשון | מועדונים מהליגות 1, 2 ו-3 | אפריל | 64 |
| סיבוב שני | אין | מאי | 32 |
| סיבוב שלישי | אין | מאי | 16 |
| סיבוב רביעי | אין | יוני | 8 |
| רבע גמר | אין | אוגוסט | 4 |
| חצי גמר | אין | ספטמבר | 2 |
| גמר | אין | דצמבר | 1 |
מבנה > הכרעה

בכל הסיבובים משחקים משחק בודד. למשחק שלא מוכרע בתום 90 דקות, מתווספת הארכה של 30 דקות. אם כעבור 120 דקות אין הכרעה, המשחק מוכרע באמצעות דו-קרב פנדלים. בעבר, משחקים שהסתיימו בתיקו כעבור 90 דקות, הוכרעו במשחק גומלין בביתה של קבוצת החוץ.
משחקי הגמר > מקרא

| --- | --- |
(R): משחק חוזר
*: משחק שהוכרע בהארכה
†: משחק שהוכרע בדו-קרב פנדלים
מודגש: הזוכה השלימה דאבל וזכתה גם באליפות הליגה הנורווגית באותה העונה
נטוי: קבוצה שלא שיחקה בליגה הבכירה בעונה בה הגיעה לגמר
הערות שוליים

↑  Norwegian cup finals (1902-2023), www.rsssf.no
1 2  Øyvind Herrebrøden, Sindre Øgar, Dropper cupen for menn – gjennomfører for kvinner, VG, ‏2020-09-10 (בנורווגית)
↑  Norges Fotballforbund, Informasjon om NM-spill i 2017 og 2018, fotball.no - Norges Fotballforbund (בנורווגית)
| טורנירי גביע לאומיים בכדורגל (אירופה) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • ליכטנשטיין • לטביה • ליטא •  מולדובה • מונטנגרו • מלטה • מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | ברית המועצות • הגביע היוגוסלבי  • מזרח גרמניה • סרביה ומונטנגרו • צ'כוסלובקיה |  |
הגביע המקסיקני

| --- | --- |

 ענף:  כדורגל
 תאריך ייסוד:  1907
 ארגון מפעיל:  ליגת העל המקסיקנית
 מספר מתמודדים:  24
 מדינות משתתפות:  מקסיקו מקסיקו
 שמות קודמים:  קופה טאואר קופה אלימינטוריה קופה מקסיקו
 זוכה:  מונטריי (2019/2020)
 הכי הרבה זכיות:  עידן חובבני: אסטוריאס (8) עידן מקצועני: קלוב אמריקה (6)
 מפעל מקביל:  הליגה המקסיקנית הסופר קאפ המקסיקני
 Copa MX
 → Copa Tower 
 
הגביע המקסיקני (בספרדית: Copa MX) הוא מפעל כדורגל מקסיקני בשיטת גביע, שנוסד בשנת 1907 ומנוהל על ידי ליגת העל המקסיקנית. החל משנת 2015, מעניקה יצרנית הבירה המקומית קורונה את חסותה למפעל, שנקרא מאז על שם החברה, גביע קורונה MX.
במהדורות המוקדמות של המפעל, שנקרא בעבר קופה טאואר, קופה אלימינטורה וקופה מקסיקו, שילב המפעל מועדונים מקצוענים וחובבנים. היה זה המפעל הראשון במקסיקו ששילב מועדונים מאזורים שונים במדינה, ונחשב לטורניר יוקרתי בייחוד בשנותיו הראשונות. מטרת המפעל עם הקמתו הייתה להכתיר אלופה לאומית, בשונה מהליגות המקומיות שפעלו באותה התקופה. גם שיטת המפעל הייתה שונה, וכללה הדחה ישירה ומשחק גמר שמשך אליו עניין רב. בעידן הנוכחי, החל מ-2012, מתקיים הטורניר פעמיים בשנה, בשיטת אפרטורה וקלאוסורה בדומה לליגה המקסיקנית. המנצחות בכל מהדורה נפגשות במסגרת הסופר קאפ המקסיקני.
פעמיים בעבר הופסק הטורניר לתקופות ארוכות, בין 1976 ל-1988, והחל מ-1997 ועד ל-2012, אז שב לפעילות בשמו ובמתכונתו החדשים.
מחזיקת הגביע הנוכחית (2019/2020) היא מונטריי, שגברה בגמר על טיחואנה בתוצאה 2–1. הייתה זו זכייתה השלישית בתואר. שיאנית הזכיות בעידן המקצועני היא קלוב אמריקה, עם שש זכיות.
היסטוריה > קופה טאואר (1907 - 1919)

הגביע המקסיקני החל את פעילותו בשנת 1907, כאשר הגביע נתרם על ידי רג'ינלד טאואר, השגריר הבריטי במקסיקו, מה שנתן למפעל את שמו הראשון. בתחילה, שותפו בטורניר רק מועדונים ממקסיקו סיטי ומסביבתה. פצ'וקה הייתה לזוכה הראשונה במפעל, לאחר שגברה בגמר הראשון 4-0 על רפורמה.
היסטוריה > קופה אלימינטוריה (1920 - 1926)

החל משנת 1920, שב המפעל לפעילות לאחר הפסקה בת עונה אחת, עם שם וגביע חדשים. בין 1922 ל-1924 זכתה קבוצת אסטוריאס בשלושה גביעים רצופים. המפעל סיים את דרכו ב-1926 לאחר שש מהדורות בלבד.
היסטוריה > קופה מקסיקו (1932 - 1997)

לאחר הקמתה של התאחדות הכדורגל המקסיקנית ב-1927, יצא המפעל להפסקה, שהסתיימה עם תרומתו של גביע חדש, קופה מקסיקו, ב-1932. לאחר שש שנות הפסקה שב המפעל לפעילות בעונת 1932/1933, והפעם בתמיכתו הרשמית של נשיא מקסיקו דאז, לאסרו קארדנאס. עד לשנת 1942 שוחק המפעל במתכונת חדשה, אך תקופה זו נתפסת כתקופה החובבנית של הכדורגל המקסיקני, שהגיעה לסיומה רק ב-1943. פעם נוספת, קבוצת אסטוריאס הייתה הדומיננטית בתקופה זו, הוסיפה חמש זכיות בגביע ובסך הכול עמד מאזנה על שמונה זכיות, שיא לעידן החובבני.
החל מ-1943 החל העידן המקצועני במקסיקו, עם זכייתה של מוקטסומה בגביע. ב-1950 הצטרפו למפעל גם קבוצות ליגת המשנה. המפעל יצא להפסקה ארוכה בת 11 שנים בין 1976 ל-1987, ולהפסקה נוספת בין 1992 ל-1994.
ב-1997 החליטה ההתאחדות המקסיקנית להוציא את המפעל לפגרה ללא תאריך יעד לחזרה.
היסטוריה > קופה MX‏ (2012 - )

ב-2012 הודיעה הליגה המקסיקנית על שובו של המפעל במתכונת ובשם חדשים. במפעל החדש התחרו קבוצות הליגה הבכירה וקבוצות ליגת המשנה, והוא נקבע להתקיים פעמיים בשנה, בחופף לטורנירי האפרטורה וקלאוסורה של הליגה המקסיקנית. החל מ-2016 נקבע הפורמט הנוכחי, בו נוטלות חלק 24 קבוצות, מתוכן 12 קבוצות מהליגה הבכירה (כל המועדונים למעט המשתתפות במפעלים היבשתיים) ו-12 מליגת המשנה (11 בעלות הניקוד הגבוה ביותר בעונה החולפת, בנוסף ליורדת מהליגה הבכירה). הקבוצות מחלוקות לשמונה בתים בני שלוש קבוצות כל אחד. שתי המובילות מכל בית מעפילות לשמינית הגמר, ומשם ממשיך המפעל בשיטת גביע עד למשחק הגמר.
זכיות > היסטוריית משחקי הגמר > גביע טאואר (1907 - 1919)

| עונה | זוכה | תוצאה | סגנית |  |
| --- | --- | --- | --- | --- |
| 1908 | פצ'וקה | 0-4 | רפורמה |  |
| 1909 | רפורמה | 2-3 | מקסיקו קריקט |  |
| 1910 | רפורמה | 1-2 | בריטיש קלאב |  |
| 1911 | בריטיש קלאב | 0-1 | רפורמה |  |
| 1912 | פצ'וקה | 1-3 | בריטיש קלאב |  |
| 1913 | רוברס | 0-1 | רפורמה |  |
| 1914 | מקסיקו FC | 1-3 | רוברס |  |
| 1915 | קלוב אספניה | 0-2 | פצ'וקה |  |
| 1916 | רוברס | 0-1 | קלוב אספניה |  |
| 1917 | קלוב אספניה | 1-2 | פצ'וקה |  |
| 1918 | קלוב אספניה | 0-1 | טיגרס מקסיקו |  |
| 1919 | חרמניה | 1-3 | פצ'וקה |  |
1919-1920: לא התקיים
זכיות > היסטוריית משחקי הגמר > גביע אלימינטוריה (1920 - 1936)

| עונה | זוכה | תוצאה | סגנית |  |
| --- | --- | --- | --- | --- |
| 1921 | מקסיקו FC | 2-4 | חרמניה |  |
| 1922 | אסטוריאס | 1-4 | קלוב אספניה |  |
| 1923 | אסטוריאס | 0-3 | קלוב אספניה |  |
| 1924 | אסטוריאס | 3-5 | רפורמה |  |
| 1925 | נקקסה | 2-3 | אסטוריאס |  |
| 1926 | נקקסה | 2-4 | קלוב אספניה |  |
1926-1932: לא התקיים
זכיות > היסטוריית משחקי הגמר > קופה מקסיקו (העידן החובבני) (1932 - 1942)

| עונה | זוכה | תוצאה | סגנית |  |
| --- | --- | --- | --- | --- |
| 1933 | נקקסה | 1-3 | חרמניה |  |
| 1934 | אסטוריאס | 0-3 | נקקסה |  |
1934-1935: לא התקיים
| 1936 | נקקסה | 2–1 ה | אסטוריאס |  |
| 1937 | אסטוריאס | 3-5 | קלוב אמריקה |  |
| 1938 | קלוב אמריקה | 1-3 | קלוב אספניה |  |
| 1939 | אסטוריאס | 1-4 | קלוב אספניה |  |
| 1940 | אסטוריאס | 0-1 | נקקסה |  |
| 1941 | אסטוריאס | 2-2 | קלוב אספניה |  |
| 1942 | אטלנטה | 3-5 0-5 | נקקסה |  |
↑  קלוב אספניה לא התייצבה למשחק חוזר
זכיות > היסטוריית משחקי הגמר > קופה מקסיקו (1943 - 1997)

| עונה | זוכה | תוצאה | סגנית |  |
| --- | --- | --- | --- | --- |
| 1943 | מוקטסומה | 5–3 ה | אטלנטה |  |
| 1944 | קלוב אספניה | 2-6 | אטלנטה |  |
| 1945 | פואבלה | 4-6 | קלוב אמריקה |  |
| 1946 | אטלס | 5–4 ה | אטלנטה |  |
| 1947 | מוקטסומה | 3-4 | דפורטיבו אורו |  |
| 1948 | וראקרוס | 1-3 | גוודלחרה |  |
| 1949 | לאון | 0-3 | אטלנטה |  |
| 1950 | אטלס | 1-3 | וראקרוס |  |
| 1951 | אטלנטה | 0-1 | גוודלחרה |  |
| 1952 | אטלנטה | בית גמר | גוודלחרה |  |
| 1953 | פואבלה | 1-4 | לאון |  |
| 1954 | קלוב אמריקה | 1–1 ה   2-3פ | גוודלחרה |  |
| 1955 | קלוב אמריקה | 0-1 | גוודלחרה |  |
| 1956 | דפורטיבו טולוקה | 1-2 | אירפואטו |  |
| 1957 | סקאטפק | 1-2 | לאון |  |
| 1958 | לאון | 5–2 ה | סקאטפק |  |
| 1959 | סקאטפק | 1-2 | לאון |  |
| 1960 | נקקסה | 1-4 | טמפיקו |  |
| 1961 | טמפיקו | 0-1 | דפורטיבו טולוקה |  |
| 1962 | אטלס | 3-3 0-1 | טמפיקו |  |
| 1963 | גוודלחרה | 1-2 | אטלנטה |  |
| 1964 | קלוב אמריקה | 1–1 ה   4-5פ | מונטריי |  |
| 1965 | קלוב אמריקה | 0-4 | מורליה |  |
| 1966 | נקקסה | 3-3 0-1 | לאון |  |
| 1967 | לאון | 1-2 | גוודלחרה |  |
| 1968 | אטלס | 1-2 | וראקרוס |  |
| 1969 | קרוס אסול | 2–1 ה | מונטריי |  |
| 1970 | גוודלחרה | 2-3 1-2 | טוראון |  |
| 1971 | לאון | 0–0 ה   9-10פ | סקאפטק |  |
| 1972 | לאון | בית גמר | פואבלה |  |
1972-1973: לא התקיים
| 1974 | קלוב אמריקה | 1-2 1-1 | קרוס אסול |  |
| 1975 | אוניברסידד נסיונל | בית גמר | אוניברסידד דה גוודלחרה |  |
| 1976 | טיגרס | 0-2 2-1 | קלוב אמריקה |  |
1976-1987: לא התקיים
| 1988 | פואבלה | 0-0 1–1 שח | קרוס אסול |  |
| 1989 | דפורטיבו טולוקה | 1-2 ה 1-1 | אוניברסידד דה גוודלחרה |  |
| 1990 | פואבלה | 1-4 2-0 | טיגרס |  |
| 1991 | אוניברסידד דה גוודלחרה | 0-1 0-0 | קלוב אמריקה |  |
| 1992 | מונטריי | 2-4 | קוברס דה קרטרו |  |
1992-1994: לא התקיים
| 1995 | נקקסה | 0-2 | וראקרוס |  |
| 1996 | טיגרס | 1-1 0-1 | אטלס |  |
| 1997 | קרוס אסול | 0-2 | טורוס נסה |  |
1997-2012: לא התקיים
זכיות > היסטוריית משחקי הגמר > קופה MX‏ (2012 - )

| עונה | זוכה | תוצאה | סגנית |
| --- | --- | --- | --- |
| אפרטורה 2012 | דוראדוס דה סינלואה | 2–2 ה   4-5פ | קורקאמינוס |
| קלאוסורה 2013 | קרוס אסול | 0–0 ה   2-4פ | אטלנטה |
| אפרטורה 2013 | מורליה | 3–3 ה   1-3פ | אטלס |
| קלאוסורה 2014 | טיגרס | 0-3 | אואחאקה |
| אפרטורה 2014 | סנטוס לגונה | 2–2 ה   2-4פ | פואבלה |
| קלאוסורה 2015 | פואבלה | 2-4 | גוודלחרה |
| אפרטורה 2015 | גוודלחרה | 0-1 | לאון |
| קלאוסורה 2016 | וראקרוס | 1-4 | נקקסה |
| אפרטורה 2016 | קרטרו | 0–0 ה   2-3פ | גוודלחרה |
| קלאוסורה 2017 | גוודלחרה | 0–0 ה   1-3פ | מורליה |
| אפרטורה 2017 | מונטריי | 0-1 | פצ'וקה |
| קלאוסורה 2018 | נקקסה | 0-1 | דפורטיבו טולוקה |
| אפרטורה 2018 | קרוס אסול | 0-1 | מונטריי |
| קלאוסורה 2019 | קלוב אמריקה | 0-1 | חוארס |
| 2019/2020 | מונטריי | 1-2 | טיחואנה |
זכיות > זכיות לפי קבוצה

| קבוצה | זכיות | זכייה אחרונה | סגנות | סגנות אחרונה |
| --- | --- | --- | --- | --- |
| אסטוריאס | 8 | 1941 | 6 | 1936 |
| נקקסה | 8 | קלאוסורה 2018 | 3 | קלאוסורה 2016 |
| קלוב אמריקה | 7 | קלאוסורה 2019 | 6 | 1991 |
| לאון | 5 | 1972 | 4 | אפרטורה 2015 |
| פואבלה | 5 | קלאוסורה 2015 | 2 | אפרטורה 2014 |
| גוודלחרה | 4 | קלאוסורה 2017 | 8 | אפרטורה 2016 |
| קלוב אספניה | 4 | 1944 | 7 | 1941 |
| קרוס אסול | 4 | אפרטורה 2018 | 2 | 1988 |
| אטלס | 4 | 1968 | 2 | אפרטורה 2013 |
| אטלנטה | 3 | 1952 | 6 | קלאוסורה 2016 |
| מונטריי | 3 | 2019/2020 | 3 | אפרטורה 2018 |
| טיגרס | 3 | קלאוסורה 2014 | 1 | 1990 |
הילריוס מארל

הילריוס מארל (hilarius) (בערך 403-449) היה בישוף בעיר ארל. בנעוריו נכנס למנזר לרין (Lérins) שבראשו עמד באותה עת הונורטוס, ולאחר מכן ירש את מקומו כבישוף ארל בשנת 429. בעקבות אוגוסטינוס הקדוש ארגן את הכהונה בקתדרלת הבישופות שלו ל"קהילה" והקדיש חלק ניכר מזמנם לתרגול דת אסקטית. הוא החזיק בתואר המטרופוליטן של ויין ונרבונה וניסה להחל את סמכותו על פני כל הכנסיות בדרום גאליה.
הילריוס הדיח את בישוף בזאנסון כלידונוס בגלל שהתעלם מבכירותו, כביכול, ובגלל שהתיימר לתואר מטרופוליטן של בזאנסון. תלונה על כך הועלתה בפני האפיפיור לאו הראשון, שניצל את ההזדמנות כדי לחסל את הויקריה הגאלית בשנת 444. מצב זה הביא לנישולו של הילריוס מהזכות לקדש בישופים, לכנס ויעודים ולפקח על הכנסייה בפרובינציה, והאפיפיור זכה בצו מטעם ולנטיניאנוס השלישי שהקנה להוראותיו תוקף של צו מלכותי, שהפרתו תיענש על פי חוק.
הילריוס מת בשנת 449 ושמו הוכנס מאוחר יותר לרשימת המרטירים של הכנסייה ונקבע לו יום זיכרון ב-5 במאי. כמו כן מסופר שיהודי ארל שרו מזמורים בהלווייתו. במהלך חייו נודע הילריוס כלמדן וכותב רהוט וכן כאדם חנון וחסוד.
ה'שס"ז

ה'שס"ז (5,367) ובקיצור שס"ז – היא שנה עברית  אשר החלה ביום א' בתשרי, אור ל-2 באוקטובר 1606, והסתיימה ביום כ"ט באלול, 21 בספטמבר 1607.
המולד של תשרי חל ביום שני, 5 שעות ו-261 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה חמישית לשמיטה, ושנת 9 במחזור העיבור ה-283. תקופת ניסן שבשנה זו היא תחילת שנת 19 (סימנה יטיהא) במחזור השמש ה-192.
שנה זו היא שנת 1,538 לחורבן הבית, ושנת 1,918 לשטרות.
אירועים

רבי עזריה פיגו מתחיל לכהן כרבה של הקהילה היהודית בפיזה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
המאור (ברוקלין)

המאור (באנגלית: Hamaor) הוא כתב עת תורני שיוצא לאור בברוקלין, ניו יורק, מראשית שנות ה-50 של המאה ה-20.
העורך המייסד של כתב העת היה הרב מאיר אמסל שערך את גליונותיו עד פטירתו ב-2007. כתב העת היה מזוהה באופן לא-רשמי עם חסידות חב"ד בשל קשריו של העורך עם הרבי מנחם מנדל שניאורסון שהיה מפרסם אחדות משיחותיו, מוגהות אישית על ידו ב"המאור". נכון לראשית שנת 2014 ראו אור למעלה מ-450 גליונות של כתב העת.